Urroz (Malerreka)

Urroz ([uros̻]) Nafarroako ipar-mendebaldean dagoen udalerria da, eta Malerrekako ibarrean da, Baztan-Bidasoa eskualdean.  biztanle zituen . urteko erroldaren arabera. Nafarroako hiriburutik 60 kilometrora dago. Herrigunea 337 metroko garaieran dago.http://www.euskomedia.org/aunamendi/135495?q=urrotz&numreg=1&start=0 Urrotz. Auñamendi Eusko entziklopedia.

 Izena 
Euskaltzaindiak Urroz izena du arautua, baina 1989ko urtarrilaren 31n izen ofizialtzat Urrotz hartu zen. Gaur egun izen ofiziala Urroz da berriro. Antzina, gaztelaniaz, Urroz de Santesteban deitzen zen. 

 Geografia 
 Mugak 
Urroz udalerriak iparraldetik Iturenekin du muga, hegoaldean Ultzamarekin, mendebaldean Beintza-Labaienekin, ekialdean Oizekin eta hego-mendebaldean, berriz, Donamariarekin.

 Inguru naturala eta kokapena 
Herria Nafarroa ipar-mendebaldean kokatzen da. Udalerri honetan eta ingurugiro natural eder batez inguratuak Leurtzako urtegiak kokatzen dira.

 Historia 
Urrozi buruzko lehen aipamena 1280. urteko dokumentu batekoa da. Udalerria Leringo Doneztebeko haranari loturik egon zen 1845era arte. Urte hartan, Nafarroako udalerrien erreforma administratiboa egin zenean, udalerri independente bihurtu zen.

Udalerriko armarrian San Migel Luziferren irudia ageri da.

 Demografia 

2008ko erroldaren arabera, Espainiaz kanpoko bi etorkin bizi ziren herrian, biztanleriaren %1,09 (Nafarroako batezbestekoaren azpitik).

 Politika 
 Udal hauteskundeak 
2007an Urrozko alkate kargurako Herriko Alkartasuna (HA) herri ekimeneko Ignacio Urroz Gragirena aukeratu zuten; haren taldeak udaleko bost ordezkariak lortu zituen. Baliogabeko botoak hiru izan ziren (emandako boto guztien %2,91) eta boto zuriak zortzi izan ziren (%8,00). Abstentzioa %33,55ekoa izan zen.

+Urrozko Udala (2007) Alderdia  Botoak  Aukeratua? Jose Luis Larraiotz Ariztegi (HA)  61  Bai Joseba Miren Urrotz Telletxea (HA)  57  Bai Ignacio Urroz Gragirena (HA)  57  Bai Martin Mariezkurrena Juanena (HA)  41  Bai Juan Pedro Zozaia Goñi (HA)  43  Bai

2011ko udal hauteskundeetan ez zen zerrendarik aurkeztu. Hortaz, Ignacio Urrozek jarduneko alkate segitu zuenUrroz Nafarroako Udal eta Kontzejuen Federazioaren webgunean..

 Udaletxea 
Udaletxea elizatik gertu dago eta 1970eko hamarkadan eraiki zen, (beheko solairua 1978 berriztu zen). Eraikuntzak bi solairu dauzka, eta fatxada nagusia harriz eginda dago. Udaletxean, udal bulegoez gain, ostatua eta taberna daude. Urrozko udaletxeko idazkaria Oiz, Donamaria eta Beintza-Labaiengo idazkari ere bada.

 HELBIDEA: Leurtza Etorbidea, 1 - 1. solairua

 Alkateen zerrenda 

 2007-2015  Ignacio Urroz Gragirena  Herriko Alkartasuna2015-2019Iñaki Juanena SantestebanHerriko Alkartasuna2019-2023Josu Zozaya UbiriaHerriko Taldea

 Azpiegitura eta garraioak 
Mariano Vertiz autobus konpainiak Doneztebe eta Labaien arteko linea ustiatzen du, norabide bakoitzean bidaia bakarra egiten duena. Lineak honako ibilbidea egiten du:

 Labaien - Urroz - Oiz - Donamaria eta Doneztebe

 Jaiak eta ospakizunak 
Herriko jaiak San Migelen omenez ospatzen dira, irailaren 29aren inguruan. Besteak beste, herri kirolak, pilota partiduak eta bertso bazkaria antolatzen dira.

 Zerbitzuak 
Urroz "Malerrekako Zerbitzu Orokorren Mankomunitateko" kidea da. Erakundeak Donezteben du egoitza nagusia.

 Ondasun nabarmenak 
 San Migel eliza, elizaren barruan Ama Birjina eta haurraren irudi gotikoa dago.
 San Kristobal baseliza, barruan San Kristobal eta San Antonioren irudiak daude.

 Urroztar ospetsuak 

 Javier Gorosterratzu (1877-1936), apaiz eta historialaria.

 Erreferentziak 

 Ikus, gainera 
 Nafarroako udalerrien zerrenda
 Leurtzako urtegiak

 Kanpo estekak 

  Urrozko udalaren webgunea.
  Urrozen argazkiak lasonet.com webgunean.
  "Erran.eus - Malerrekako albisteak

Kategoria:Urroz (Malerreka)